Henry Henry

**Henry Henry** (født 22. mai 1846 i Loughguile i County Antrim i Irland, død 8. mars 1908 i Belfast) var en irsk katolsk prelat og fra 1895 til 1908 biskop av *Down and Connor*. Han er kjent for sin energi og iver, så vel som sin aktivisme i lokalpolitikken, og som grunnlegger av Belfast Catholic Association.

## Liv og virke
### Prest
Henry ble utdannet ved St Patrick's College i Maynooth, ble han ordinert til bispedømmet *Down og Connor* den 7. juni 1870 av Matthew Quinn, biskopen av Bathurst (ligger i New South Wales i Australia).

Han ble utnevnt til St. Malachy's Diocesan College for å undervise i fransk og matematikk. Han etterfulgte Marner som president for høyskolen fra 1876 til 1895, før hans bispelige nominasjon; han er til dags dato den lengst fungerende presidenten for høyskolen.

### Biskop
Han ble utnevnt til 25. biskop av Down og Connor den 6. august 1895 og ble bispeviet i St Patrick's Church i Belfast den 22. september 1895 av kardinal Michael Logue, erkebiskop av Armagh. Medkonsekrerende var biskop Bishop Thomas Nulty (McNulty) av Meath og biskop Thomas McGivern av Dromore.

En av hans første handlinger var å gå med på å være beskytter av den gryende Gaelic League i Belfast.  Den utmerkede jesuitthistoriker pater Oliver P. Rafferty kaller Henry Henry «en mann med avgjort teokratisk smak» og vurderer mange av hans beslutninger, spesielt de som er knyttet til politikk og sivilsamfunn som «quixotiske».

Henry mente at en religiøs orden av prester kunne gi uvurderlig hjelp i det tettbefolkede området i Vest-Belfast. Følgelig inviterte han redemptoristene til å grunnlegge en kommunitet der ved Clonard-klosteret. Det var en kjærkommen invitasjon, som de takket ja til dettersom de allerede var på jakt etter et forfeste nord i Irland.

I 1900 var han med på å etablere *St. Mary's Training College* for å utdanne lærekrefter til de lokale katolske skoler.

I 1896 organiserte biskop Henry en katolsk forening, opprinnelig begrenset til å kontrollere representasjonen i de nyopprettede katolske vakgkretser i Belfast. Den dominerte kommunepolitikken i Vest-Belfast i et tiår: den beseiret lett den nasjonalistiske listen over kandidater i de to valgdistriktene i 1897 og 1904, og mellom disse datoene ble kandidatene ikke engang utfordret. Dens synspunkt dominerte Irish News, den lokale katolske avis, i en slik grad at den irske nasjonalistlederen i byen, Joseph Devlin, måtte starte en rivaliserende avis, Northern Star, i 1897.

Henrys bispetjeneste fant sted mot de intenst utkjempede politiske kampene rundt irsk hjemmestyre, og han arbeidet hardt for å påvirke nasjonalistisk politisk mening og representasjon i Belfast, der hans bispedømme hadde sitt tyngdepunkt. I 1912 hadde imidlertid Devlin fått gjennomslag blant de nasjonalistisk tenkende i byen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Biskop *Henry Henry* (1846-1908) *1895

## Referanser